24.2.2022
DA
Den Europæiske Unions Tidende
L 45/1533 KOMMISSIONEN FORBEREDENDE FORANSTALTNINGER
KAPITEL PA 02 — EUROPÆISKE STRATEGISKE INVESTERINGER (fortsat) PA 02 22
(fortsat)
PA 02 22 02
(fortsat) Anmærkninger Transporten ad indre vandveje er ved at ændre sig, idet den drager fordel af nye teknologier, som fører til en sikrere, digital og mere bæredygtig sektor.
Operationer med selvsejlende fartøjer vil åbne nye forretningsmuligheder såvel som nye udfordringer, der underbygger Unionens udfordringer med hensyn til digitalisering og bæredygtighed.
EU's rumdata fra Galileo, EGNOS og Copernicus vil være centrale katalysatorer for denne omstilling ved at facilitere pålidelige og robuste positionsoplysninger og harmoniserede billeder af farvandene og miljøet, som er nødvendige med henblik på sikre og grønne operationer med selvsejlende fartøjer.
Der er enighed om behovet for meget nøjagtig og robust positionering i forbindelse med operationer som: navigation i smalle farvande, bropassager, vandvejssluser, automatisk fortøjning, og når flere fartøjer lægger til kaj samtidigt.
En yderligere automatisering (uden menneskelig indgriben) ville nyde godt af yderligere funktioner, som vil blive tilvejebragt af specifikke Galileofunktioner, der endnu ikke er indført, såsom autentifikation og positionsintegrering.
Definitionen af operationer med selvsejlende fartøjer kan være baseret på solide billeder af det område, der skal navigeres i.
I dag er operatører og producenter afhængige af forskellige kilder til sådanne data, hvilket fører til en ikkeharmoniseret tilgang.
Copernicusbilleder vil imidlertid sikre en ensartet EU-tilgang, der understøtter en sikker samordning af samtidige operationer med selvsejlende fartøjer såvel som samordning med bemandet færdsel.
Den forberedende foranstaltning skal fokusere på: — deltagelse i eksisterende arbejdsgrupper, som beskæftiger sig med løsninger for selvsejlende fartøjer, herunder forskellige offentlige/private platforme, og gennemførelse af interviews med centrale interessenter i branchen, såsom søfartssammenslutninger, havneoperatører og relevante myndigheder for søfart og indre vandveje — bidrag til standardiseringsarbejdet inden for CESNI (Comité Européen pour l'Élaboration de Standards dans le Domaine de Navigation Intérieure) — indkredsning af brugernes krav til sikker sejlads på indre vandveje, hvor selvsejlende, fjernstyrede og manuelt styrede fartøjer vil eksistere side om side — definition af begrebet operationer samt behov med hensyn til positioneringspræstationer i forbindelse med forskellige operationer med selvsejlende fartøjer — indkredsning af de vigtigste udfordringer, der skal overvindes for at tilsikre sikre operationer og robust positionering — udpegning og analyse af de tekniske og lovgivningsmæssige hindringer (f.eks. manglende standarder og lovgivning), branchens værdikæde og nye forretningsmodeller, der kan opstå inden for sejlads ad indre vandveje, idet der drages fordel af de tredimensionale synergier mellem satellitbaseret navigation, billeder og telekommu­ nikation — indkredsning af eventuelle foranstaltninger på nationalt, regionalt og lokalt plan til at sætte skub i erhvervsud­ viklingen og støtte SMV'er/nystartede virksomheder med henblik på at levere rumbaserede løsninger i Unionen for at realisere den fremtidige kapacitet i Unionen til selvsejlende fartøjer til transport ad indre vandveje — prototypefremstilling af udstyr om bord, der anvender Galileodifferentieringer, for at imødekomme de vigtigste behov, der indtil videre ikke er dækket af eksisterende udstyr, med fokus på brugen af Galileo-autentifikation for at forhindre spoofing eller brug af falske signaler og dermed forebygge ulykker.
Prototyper af udstyr, der udvikles inden for rammerne af dette pilotprojekt, bør baseres på eksisterende kommercielle standardkomponenter, når sådanne er tilgængelige